als_Latn dik_Latn sag_Latn
Shpresa dhe Edisoni ishin fejuar në maj të vitit 1974. Një vit më pas Edisoni ishte arrestuar dhe ishte burgosur për 8 vite. Sipas, Leka-jt, i fejuari i saj u arrestua vetëm pse ishte një piktor i talentuar dhe modern, shkruan KultPlus.
Histori të ndryshme nga koha e përgjimeve në Shqipëri do të ndahen me publikun shqiptar përmes Librit të Përshtypjeve në Muzeun Kombëtar të Përgjimeve “Shtëpia me Gjethe”.
Një ndër historitë më të veçanta e ndarë në këtë libër është edhe ajo e Shpresa Leka-jt, e cila u shpreh mjaft e emocionuar me vizitën që i bëri muzeut. Historia e saj është një pikë në oqeanin e ngjarjeve të dhimbshme që i kanë ndodhur popullit shqiptar nga diktatura komuniste. Shpresa në Librin e Përshtypjeve ndau historinë e dhimbshme të fejuarit të saj, Edison Gjergo, i cili u arrestua nga komunizmi i atëhershëm duke shkatërruar kështu ëndrrat e Shpresa Leka-jt.
Shpresa dhe Edisoni ishin fejuar në maj të vitit 1974. Një vit më pas Edisoni ishte arrestuar dhe ishte burgosur për 8 vite. Sipas, Leka-jt, i fejuari i saj u arrestua vetëm pse ishte një piktor i talentuar dhe modern.
“Ai i fali Shqipërisë jetën e tij nëpërmjet veprës së mrekullueshme të vuajtjes si askush tjetër. Edisoni mbetet në altarin e artit figurativ shqiptar e pa harruar në zemrën time”, përmbyll historinë e saj emocionuese Shpresa Leka.
Ëndrra e Shpresa Lekajt, e ndarë në gjysmë nga diktatura në Shqipëri i ka bërë përshtypje edhe ministres së Kulturës , Mirela Kumbaro-Furxhit, e cila në llogarinë e saj në Facebook ka shpërndarë letrën e Shpresës duke e falënderuar atë për ndarjen e historisë së saj që sipas ministres shqiptare është pjesë e historisë së Shqipërisë. Muzeu Kombëtar i Përgjimeve ‘Shtëpia me Gjethe’, është hapur më 23 maj. Qëllimi i këtij projekti është ruajtja e ndërtesës e cila është bërë muze dhe krijimi i modelit të rrjetëzimit të Monumenteve Kulturore. Ky muze është i pari i llojit të tij i ndërtuar në Shqipëri./KultPlus.com
Shqipëria e ’97-s është bërë skena e një filmi horror. “Zgjimi i Enver Simakut” (The Invocation of Enver Simaku), me regji e skenar të Marco Lledo Escartindo, do të shfaqet premierë n...
Sot nis në Istog dhe përfundon më 6 korrik në Tuz manifestimi letrar ndërkufitar ‘Muzat e Alpeve 2017...
“SANDWICH; A është mirë me qenë shqiptar?”, libri më i ri i publicistit Mustafa Nano u promovua sot në UET. Në libër trajtohet teza e nacionalizmit shqiptar dhe raportet me fqinjët në t...
als_Latn als_Latn als_Latn als_Latn als_Latn als_Latn als_Latn als_Latn als_Latn